Bolesti hlavy a závraty v kombinácii s liekmi na tlak.
Mám tlak 125/65 a pulz 61.Bolí ma hlava a mám závraty. Beriem lieky na tlak bez zmeny a len teraz sa to prejavilo.Čo mám robiť?
Dobrý deň,
ďakujeme za Vašu otázku.
Vzhľadom k tomu, že neuvádzate konkrétne lieky na tlak, ktoré užívate, neviem sa k otázke adekvátne vyjadriť.
Bolesť hlavy a závraty však môžu byť nežiadúcimi účinkami prebiehajúcej antihypertentívnej terapie. Môžu mať ale aj inú príčinu. Napriek tomu Vám ale odporúčam kontaktovať predpisujúceho lekára a informovať ho výskyte tohto nežiaduceho účinku, on určí ďalší postup liečby.
Je potrebné tlak priebežne monitorovať, dodržiavať pitný režim a odpočinúť si (poloha v ľahu s podloženými nohami).
Pokiaľ sa Vám zdravotný stav nezlepší a prípadne by sa vyskytli nové symptómy (napr. vracanie, rozmazané videnie, poruchy s rečou a.i. ), je potrebné okamžite vyhľadať lekásku pomoc.
S pozdravom
PharmDr. Patrícia Čečková